I. LEGISLAŢIE VETERINARĂ

31964 L 0433: Directiva 64/433/CEE a Consiliului privind condiţiile de sănătate referitoare la producţia şi comercializarea cărnii proaspete (JO P 121, 29.7.1964, p. 2012), modificată şi consolidată ulterior înJO L 268, 24.9.1991, p. 71), modificată ultima dată de:

- 31995 L 0023: Directiva 95/23/CE a Consiliului din 22.6.1995 (JO L 243, 11.10.1995, p. 7).

31971 L 0118: Directiva 71/118/CEE a Consiliului privind condiţiile de sănătate referitoare la producţia şi comercializarea cărnii proaspete de pasăre (JO P 55, 29.7.1964, p. 23), modificată şi consolidată ulterior înJO L 62, 15.3.1993, p. 6), modificată ultima dată de:

- 31997 L 0079: Directiva 97/79/CE a Consiliului din 18.12.1997 (JO L 24, 30.1.1998, p. 31).

31977 L 0099: Directiva 77/99/CEE a Consiliului privind condiţiile de sănătate referitoare la producţia şi comercializarea produselor din carne şi a anumitor produse de origine animală (JO P 26, 29.7.1964, p. 85), modificată şi consolidată ulterior înJO L 57, 2.3.1992, p. 4), modificată ultima dată de:

- 31997 L 0076: Directiva 97/76/CE a Consiliului din 16.12.1997 (JO L 10, 16.1.1998, p. 25).

31991 L 0493: Directiva 91/493/CEE a Consiliului din 22 iulie 1991 de stabilire a condiţiilor sanitare pentru producţia şi comercializarea produselor pescăreşti (JO L 268, 24.9.1991, p. 15), modificată ultima dată de:

- 31997 L 0079: Directiva 97/79/CE a Consiliului din 18.12.1997 (JO L 24, 30.1.1998, p. 31).

31992 L 0046: Directiva 92/46/CEE a Consiliului din 16 iunie 1992 de stabilire a normelor sanitare pentru producţia şi punerea în vânzare a laptelui crud, a laptelui prelucrat termic şi a produselor pe bază de lapte (JO L 268, 14.9.1992, p. 1), modificată ultima dată de:

- 31996 L 0023: Directiva 96/23/CE a Consiliului din 29.4.1996 (JO L 125, 23.5.1996, p. 10).

31994 L 0065: Directiva 94/65/CE a Consiliului din 14 decembrie 1994 de stabilire a cerinţelor aplicabile producţiei şi introducerii pe piaţă a cărnii tocate şi a preparatelor din carne (JO L 368, 31.12.1994, p. 10).

(a) Cerinţele structurale stabilite în anexa I la Directiva 64/433/CEE, în anexa I la Directiva 71/118/CEE, în anexele A şi B la Directiva 77/99/CEE, în anexa la Directiva 91/493/CEE, în anexa B la Directiva 92/46/CEE şi în anexa I la Directiva 94/65/CE nu se aplică unităţilor din Lituania enumerate în apendicele B la această anexă până la 31 decembrie 2006, sub rezerva condiţiilor stabilite mai jos.

(b) Pe întreaga perioadă în care unităţile la care se face referire la litera (a) de mai sus beneficiază de dispoziţiile respective, produsele provenite din aceste unităţi se pun în vânzare în exclusivitate pe piaţa naţională sau se utilizează pentru prelucrări suplimentare în unităţile naţionale care fac obiectul dispoziţiilor de la litera(a), indiferent de data comercializării. Aceste produse trebuie să poarte un marcaj sanitar special.

În cazul produselor pescăreşti proaspete, preparate sau prelucrate, acestea se introduc numai pe piaţa internă sau se utilizează ori se supun altor prelucrări în aceeaşi unitate, indiferent de data comercializării. Produsele pescăreşti proaspete, preparate sau prelucrate trebuie să fie ambalate şi/sau împachetate în unităţi comerciale şi trebuie să poarte un marcaj special de identificare.

Dispoziţiile din primul paragraf se aplică de asemenea tuturor produselor care provin din unităţi integrate din domeniul cărnii, în care o parte a unităţii se supune dispoziţiilor de la litera (a).

Unităţile de prelucrare a laptelui enumerate în apendicele B la această anexă pot primi livrări de lapte neprelucrat de la fermele de lapte care nu sunt conforme cu dispoziţiile din anexa A, capitolul IV, partea A, punctul (1) din Directiva 92/46/CEE, cu condiţia ca aceste ferme să fie menţionate pe o listă gestionată în acest scop de autorităţile lituaniene.

Unităţile de prelucrare a laptelui care nu beneficiază de regimul tranzitoriu pot primi livrări de lapte neprelucrat de la fermele de lapte care nu sunt conforme cu dispoziţiile din anexa A, capitolul IV, partea A, punctul (1) din Directiva 92/46/CEE, cu condiţia ca aceste ferme să fie menţionate pe lista din paragraful precedent şi ca laptele livrat să se utilizeze exclusiv la producerea de brânză cu o perioadă de maturizare de peste 60 de zile .

(c) Lituania garantează respectarea progresivă a cerinţelor structurale menţionate la litera (a) în conformitate cu termenele pentru remedierea deficienţelor existente stabilite în apendicele B la prezenta anexă. Lituania garantează că doar acele unităţi care se conformează pe deplin acestor cerinţe până la 31 decembrie 2006 vor continua să funcţioneze. Lituania prezintă Comisiei rapoarte anuale cu privire la progresul înregistrat de fiecare din unităţile menţionate în apendicele B, inclusiv o listă a unităţilor care au finalizat introducerea cerinţelor în anul în cauză.

(d) Comisia poate să actualizeze apendicele B la prezenta anexă menţionat la litera (a) înainte de aderare şi până la 31 decembrie 2006 şi în acest context poate să adauge în anumite limite, sau poate să elimine unităţi, în lumina progreselor înregistrate în remedierea deficienţelor existente şi a rezultatelor procesului de monitorizare.

Pentru a garanta buna funcţionare a regimului tranzitoriu mai sus menţionat, se adoptă norme detaliate de aplicare în conformitate cu articolul 16 din Directiva 64/433/CEE, articolul 21 din Directiva 71/118/CEE, articolul 20 din Directiva 77/99/CEE, articolul 15 din Directiva 91/493/CEE, articolul 31 din Directiva 92/46/CEE şi articolul 20 din Directiva 94/65/CEE.

--------------------------------------------------